Cum explică politicienii prezența mică la vot: "Pesedism coclit de 30 de ani".
Mai puțin de o treime dintre românii cu drept de vot au votat la aceste alegeri. Ponta: Toată lumea a spus votăm degeaba, Iohannis pune pe cine vrea el premier. Adrian Năstase: Klaus Iohannis a primit o moțiune de cenzură populară. Alexandru Rafila: A fost o campanie online, așa cum sunt și școlile online.
Politicianul român se bucură de orice victorie, chiar obținută târâș. Nu ia absenteismul de la alegeri ca pe o sancțiune. Are explicații diverse pentru cea mai redusă prezență din Uniunea Europeană la alegeri pentru parlament.Alexandru Rafila, candidat PSD: "A fost o campanie online, așa cum sunt și școlile online. Lucrul acesta poate că nu a mobilizat suficient electoratul."Marcel Ciolacu, președintele PSD: "Este cea mai mică prezență înregistrată din istoria alegerilor parlamentare."Adrian Năstase și Victor Ponta au găsit alt vinovat: dictatorul Iohannis.Adrian Năstase, fost președinte PSD: "Este clar că Klaus Iohannis a primit o moțiune de cenzură populară. În mare mare măsură, votul și absenteismul sunt legate de felul în care oamenii au vrut să sancționeze atitudinea lui în general și mai ales în campania electorală."Victor Ponta, președinte Pro România: "Lipsa speranței că se schimbă ceva. Toată lumea a spus votăm degeaba, Iohannis pune pe cine vrea el premier."Iar în cazul lui Dan Barna, toată lumea este de vină pentru absenteism. Doar că relele au punct de plecare.Dan Barna, președinte USR: "Participarea redusă și rezultatele într-adevăr complicate arată cât de greu este pentru România să iasă din această logică de pesedism coclit în care trăim de 30 de ani".